Nu gik det lige så godt. Der var sejr over Horsens, og over 1000 fans til pokalkamp i Viborg og AaB var videre i pokalturneringen. Men hvad i hulen er det så, der sker på dagen, hvor klubben skulle have point på kontoen? Personlige fejl afgjorde det hele. Den allerstørste fra Pedro Ferreira, der fejlede, som man kun ser i de laveste rækker i fodbold. Det kostede målet til 2-0 i kampen mod OB. Målmand Theo Sander fejlede også, da han i anden halvleg begik straffespark mod en fremstormende OB-angriber. Og træner Oscar Hiljemark må også tage sin del af “ skylden". Han har ellers fået så meget ros efter sejren i Horsens, og på træningsbanen for at puste nyt liv i AaB. Men det er helt uforståeligt, at han vælger at bænke Lucas Andersen, Malthe Højholt og sidst men ikke mindst Nicklas Helenius. Hvorfor? Det var da også tydeligt, at især Niclas Helenius var skuffet over at starte på bænken, hvis man skal dømme ud fra dette interview: - Ja selvfølgelig er jeg skuffet, men træneren må åbenbart mene, at dem der startede inde var det hold der kunne vinde kampen, sagde Nicklas Helenius til  de de mange journalister, der også undrede sig over træner Oscar Hiljemarks valg af startopstillingen. Selv udtalte træneren til TV2 Nord han godt forstår, at spilleren var skuffet. - Men det er mit valg at sætte holdet på dagen, lød det. 3-2 taber AaB, og nu er man tilbage i suppedasen. Foreløbig fem point op til Horsens, som mangler en kamp. Men hvor er det sørgeligt og utilgiveligt, at man taber en så vigtig kamp på personlige fejl og fejldisponeringer. Kom nu ind i kampen. I svigter så mange fodboldfans over hele Nordjylland. Også Rasmus Thelander var skuffet over dagens resultat. Se klippet her:

Referat:
AaB rykker nærmere nedrykning efter dagens skuffelse på hjemmebane mod OB.